**Ministru kabineta noteikumu projekta**

**"****Grozījumi Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi""** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts kancelejas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*Ministru kabineta balva ir Latvijas Republikas valdības augstākais apbalvojums, kas tiek pasniegts par personu ieguldījumu demokrātiskas un tiesiskas Latvijas valsts attīstībā, nozīmīgu darbību saimnieciskajā vai sabiedriskajā jomā vai nopelniem citās valstij nozīmīgās jomās. Ministru prezidents kopā ar valdības ministriem katru gadu svinīgā ceremonijā valsts svētku laikā novembra vidū godina Ministru kabineta balvas laureātus. Lai vairotu Ministru kabineta balvas atpazīstamību un vērtību sabiedrībā, 2014. un 2015. gadā organizētas Ministru kabineta balvas pasniegšanas ceremonijas ar īpaši veidotu saturisko un muzikālo daļu un iespēju tās apmeklēt ikvienam Latvijas iedzīvotājam.Pasākumam kļūstot vērienīgākam, pieaug arī nepieciešamais sagatavošanās laiks, lai kvalitatīvi paveiktu visus tehniskos, radošos un loģistikas darbus.Šobrīd spēkā esošajos Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi" (turpmāk – noteikumi) noteikts, ka Ministru prezidents, ministri, pašvaldību vadītāji, Latvijas Pašvaldību savienības priekšsēdis vai citu nevalstisko institūciju vadītāji ierosinājumus par Ministru kabineta balvas piešķiršanu Apbalvošanas padomē iesniedz līdz kārtējā gada 30. septembrim.Līdz kārtējā gada 25. oktobrim Apbalvošanas padome izskata visus iesniegtos ierosinājumus par Ministru kabineta balvas piešķiršanu un pieņem lēmumu par personas izvirzīšanu tās piešķiršanai. Līdz kārtējā gada 1. novembrim Apbalvošanas padomes lēmumus par noteiktu personu izvirzīšanu apbalvošanai ar Ministru kabineta balvu iesniedz Ministru kabinetā. Ministru kabinets līdz kārtējā gada 10. novembrim ar Ministru kabineta rīkojumu pieņem lēmumu par Ministru kabineta balvas piešķiršanu.Ministru kabineta balvas pasniegšanas svinīgā ceremonija parasti notiek novembra vidū valsts svētku laikā (2015. gadā– 16. novembrī, 2014. gadā – 11. novembrī), tāpēc noteiktais Ministru kabineta lēmuma gala termiņš var kavēt kvalitatīvu pasākuma norisi.Laikā starp laureātu apstiprināšanu Ministru kabinetā un ceremoniju nepieciešams veikt apjomīgus radošos un tehniskos sagatavošanas darbus. Tā kā svinīgā ceremonija ir sabiedrībai atvērts pasākums, nepieciešams laikus informēt par Ministru kabineta balvas saņēmējiem, viņu nopelniem, pasākuma norisi un iespējām tajā piedalīties.2015. gadā Ministru kabinets balvas saņēmējus apstiprināja 10. novembra sēdē, un jau 16. novembrī Cēsīs notika Ministru kabineta balvas pasniegšanas ceremonija –tas nozīmē, ka minētie sagatavošanas darbi bija jāveic nepilnas nedēļas laikā, kas šādam valstiski svarīgam pasākumam ir nesamērīgi īss termiņš un var ietekmēt pasākuma kvalitāti.*Grozījumu mērķis*Pilnveidot regulējumu, lai Ministru kabineta balvas ceremonijas organizēšanā varētu nodrošināt augstu saturisko, radošo un tehnisko kvalitāti.*Problēmu risinājums* Lai risinātu minēto situāciju, jāizdara grozījumi Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi" un jāparedz agrāki termiņi priekšlikumu iesniegšanai Apbalvošanas padomē un pārējiem lēmumu pieņemšanas procesa posmiem. Tas ļaus par divām nedēļām saīsināt gala termiņu laureātu apstiprināšanai Ministru kabinetā. Turpmāk priekšlikumi Apbalvošanas padomē būs jāiesniedz līdz 15. septembrim (šobrīd **–** līdz 30. septembrim), savukārt Ministru kabinetam lēmums par Ministru kabineta balvas piešķiršanu būs jāpieņem līdz kārtējā gada 25. oktobrim (šobrīd –līdz 10. novembrim). Šīs izmaiņas ļaus savlaicīgāk un kvalitatīvāk sagatavoties Ministru kabineta balvas pasniegšanas ceremonijai, atvēlēt vairāk laika sabiedrības informēšanai par laureātiem un gaidāmo ceremoniju, kā arī stiprinās Ministru kabineta balvas un svinīgās ceremonijas valstisko nozīmi un uzticamību |
| 3. | Projekta izstrādē iesaistītās institūcijas | Ministru kabineta Apbalvošanas padome, Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru prezidents, ministri, pašvaldību vadītāji, Latvijas Pašvaldību savienības priekšsēdis vai citu nevalstisko institūciju vadītāji, kuri vēlas iesniegt ierosinājumus par Ministru kabineta balvas piešķiršanu. Ministru kabineta balvas laureāti un viesi, jebkurš indivīds, kas potenciāli plāno apmeklēt Ministru kabineta balvas pasniegšanas ceremoniju vai saņem informāciju par Ministru kabineta balvu un/vai ceremoniju |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta Apbalvošanas padome, Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Nav paredzēta jaunu institūciju izveide, likvidēšana, reorganizēšana |
| 3. | Cita informācija | Nav |

Anotācijas III, IV, V un VI sadaļa – projekts šo jomu neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

13.06.2016. 15.36

735

Juberte 67082919

lita.juberte@mk.gov.lv